**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Πανελλήνιας Ομοσπονδίας Ενώσεων Υπαλλήλων Πυροσβεστικού Σώματος .**

Τηλ.: **6978520351 - 6974881331,** fax: **2674022211,** website: [**www.eakp.gr**](http://www.eakp.gr)**,** email: **info@eakp.gr**

 **Αθήνα 29 Απριλίου 2020**

 **Προς: Κο Αρχηγό Πυροσβεστικού Σώματος**

 **Κολοκούρη Στέφανο**

 **Κοιν: Κο Υπουργό Προστασίας του Πολίτη**

 **Χρυσοχοΐδη Μιχαήλ**

 **Ko Υφυπουργό Πολιτικής Προστασίας**

 **Χαρδαλιά Νικόλαο.**

 **Κο Γενικό Γραμματέα Πολιτικής Προστασίας**

 **Παπαγεωργίου Βασίλειο**

 **Κο Διοικητή Πυροσβεστικών Υπηρεσιών Αττικής**

 **Αρχιπύραρχο Παλιούρα Γεώργιο**

 **Πολιτικούς Φορείς - Α.Δ.Ε.Δ.Υ. - Π.Ο.Ε.Υ.Π.Σ.**

 **Εργαζόμενους Π.Σ. - Μ.Μ.Ε.**

**Θέμα: « Διενέργεια Ένορκης Διοικητικής Εξέτασης για την μη χορήγηση άδειας ειδικού**

 **σκοπού σε πυροσβέστη »**

**Κύριε Αρχηγέ**

H Ενωτική Αγωνιστική Κίνηση Πυροσβεστών με τις από **13/04/2020** και **23/04/2020** παρεμβάσεις της, έχει ενημερώσει τόσο εσάς όσο και την Πολιτική Ηγεσία για το γεγονός ότι η Διοίκηση της Π.Υ. Ελευσίνας, αρνείται να χορηγήσει άδεια ειδικού σκοπού σε συνάδελφό μας, σύμφωνα με τα όσα ορίζονται από τις νομοθετικές διατάξεις που αφορούν **τα κατεπείγοντα μέτρα** για την αντιμετώπιση και τον περιορισμό των συνεπειών της εμφάνισης του κορωνοϊού COVID-19 στη χώρα μας.

Πληροφορηθήκαμε ότι μετά από την γνωστοποίηση του ζητήματος, ξεκινάει διενέργεια **Έ**νορκης **Δ**ιοικητικής **Ε**ξέτασης και ευελπιστούμε στην αντικειμενική διερεύνηση των γεγονότων.

Λαμβάνοντας όμως υπόψη ότι η έναρξη διενέργειας της Ε.Δ.Ε., δεν αναστέλλει παράλληλα και τις παράτυπες ενέργειες της διοίκησης, με αποτέλεσμα να συνεχίζουν να υφίστανται οι δυσκολίες που αντιμετωπίζει ο συνάδελφός μας, α) από την μη χορήγηση της άδειας ειδικού σκοπού που δικαιούται β) την διατήρηση σε ισχύ της καταχρηστικής πειθαρχικής δίωξης που ασκήθηκε σε βάρος του ζητάμε:

* Την απρόσκοπτη χορήγηση της άδειας ειδικού σκοπού στον υπάλληλο της Π.Υ. και την άμεση απόδοσή της σύμφωνα με τα οριζόμενα των νομοθετικών διατάξεων.
* Να σταματήσει άμεσα η πειθαρχική δίωξη κατά του συναδέλφου μας, ο οποίος δεν έκανε τίποτε άλλο παρά να ζητήσει αυτό που δικαιούται, προκειμένου να προστατεύσει την οικογένειά του και τους δικούς του ανθρώπους.

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**